钦定古今图书集成/明伦汇编/人事典/第031卷 > 《礼记》 > 《曾子问》
## 钦定古今图书集成/明伦汇编/人事典/第031卷 > 《礼记》 > 《曾子问》

《曾子问》曰：“君薨而世子生，如之何？”孔子曰：卿、大夫、士
从。摄主北面于西阶南。太祝裨冕，执束帛，升自西阶，
尽等不升堂。命无哭。祝声三，告曰：“某之子生，敢告。”升，
奠币于殡东几上，哭，降。众主人、卿、大夫、士房中皆哭，
不踊，尽一哀，反位，遂朝奠。小宰升，举币。三日，众主人、
卿、大夫、士如初位，北面。太宰、太宗、太祝皆裨冕。少师
奉子以衰，祝先，子从，宰、宗人从，入门，哭者止。子升自
西阶，殡前北面，祝立于殡东南隅，祝声三，曰：“某之子
某，从执事敢见。”子拜稽颡，哭。祝、宰、宗人、众主人、卿、大
夫、士哭，踊三者三，降，东反位，皆袒。子踊房中亦踊三
者三，袭衰杖，奠出。太宰命祝史以名遍告于五祀山
川，如已葬而世子生，太宰、太宗从太“祝而告于祢。三
月乃名于祢，以名遍告及社稷、宗庙、山川。”